
BOSNA I HERCEGOVINA 
FEDERACIJA BOSNE I HERCEGOVINE
TUZLANSKI KANTON 
OPĆINSKI SUD U LUKAVCU
Broj: 126 0 I 181089 15 I 
Lukavac, 29.05.2025. godine 

Općinski sud u Lukavcu, sudija Ilvana Muranović, u izvršnom predmetu tražioca izvršenja Fond za razvoj i zapošljavanje Republike Srpske a. d. Banja Luka, koga zastupa Investiciona-Razvojna banka RS a.d. Banja Luka ul. Vidovdanska 2, protiv izvršenika  J.I, zastupan po privremenom zastupniku G.I rođ. D..., a ona po punomoćniku Aidi Smajić advokatu iz Tuzle -likvidator Zajednička advokatska kancelarija Rifat, Nihad i Zinaida Konjić iz Tuzle, radi naplate novčanog potraživanja, dana 29.05.2025. godine donio je 


ZAKLJUČAK O PRODAJI 

I -       ODREĐUJE SE drugo ročište za prodaju nekretnine i to: 

· [bookmark: _GoBack]nekretnine izvršenika kč. br. 521/3 zv. Sklop “Šuma“ površine 23188 m2  upisana u zk. ul. br. ... KO SP_ Donja Brijesnica, odnosno po novom premjeru kao kč.br. 1187 „Zasjeka“ šuma 3. klase površine 21 357 m2 i pašnjak 4. klase, površine 1831 m 2, ukupno 23 188 m2 upisani u Pl. br. .... KO Brijesnica D,

za dan (utorak ) 01.07.2025. godine u 10,30 sati

Ročište za prodaju  usmenim javnim nadmetanjem održat će u zgradi Općinskog suda u Lukavcu –sprat (prizemlje), sudnica broj 8.

II- Vrijednost nekretnine utvrđena je od strane vještaka dipl.ing. šumarstva Suada Bajić, i ista iznosi 56.280,00 KM. 

III - Na drugom ročištu za javno nadmetanje ne može se nekretnina prodati ispod 1/3 vrijednosti navedene u tačci II ovog zaključka. 

IV- Kupac je dužan položiti cijenu u roku od 30 dana od dana objavljivanja zaključka o prodaji nepokretnosti najpovoljnijem kupcu, na sudskoj tabli suda. Ako ponudilac sa najvećom ponudom ne deponuje prodajnu cijenu u predviđenom roku sud će zaključkom prodaju tom ponudiocu oglasiti nevaljanom i novim zaključkom odrediti da je nekretnina prodata drugom po redu ponudiocu koji u roku od 30 dana deponuje kod suda prodajnu cijenu, a ukoliko ni drugi ponudilac ne položi cijenu u predviđenom roku sud primjenjuje ova pravila i na trećeg ponudioca. Kupac je dužan platiti porez na promet nepokretnosti i takse u vezi sa prodajom.


V- U javnom nadmetanju iz tačke I ovog zaključka mogu sudjelovati samo osobe koje su položile osiguranje. Osiguranje iznosi 1/10 određene vrijednosti nekretnine s tim što ne može iznositi više od 10.000,00 KM (slovima: desethiljada konvertibilnih maraka). Osobe koje sudjeluju u javnom nadmetanju dužne su prije početka ročišta sudu predati po jedan primjerak uplatnice iz koje je vidljivo da je osiguranje položeno. 

VI- Osiguranje se polaže na depozitni račun Općinskog suda u Lukavcu broj 1321002012496062 otvoren kod NLB Banke, sa naznakom broja predmeta. Ponuđačima čija ponuda nije prihvaćena, osim za tri najbolja ponudioca, vratit će se osiguranje odmah nakon zaključenja javnog nadmetanja. Od polaganja osiguranja u ovoj izvršnoj stvari oslobođeni su tražilac izvršenja na čiji je prijedlog određeno izvršenje i nosioci prava upisani u zemljišnoj knjizi koja prestaju prodajom nekretnine, ako njihova potraživanja dostižu iznos osiguranja i ako bi se taj iznos mogao namiriti iz kupovne cijene. 

VII- Stvarne služnosti, stvarni tereti i prava građenja na nepokretnosti ne prestaju prodajom nepokretnosti. Prodajom nepokretnosti ne prestaju ni lične služnosti koje su u zemljišnoj knjizi upisane prije prava radi čijeg se namirenja izvršenje provodi. 
VIII-  Ovaj zaključak objavit će  se na Oglasnoj ploči suda, a stranka može o svom trošku objaviti zaključak o prodaji u sredstvima javnog informisanja, odnosno da o zaključku obavijesti lica koja se bave posredovanjem u prodaji nekretnina. 

										     Sudija,

								             	Ilvana Muranović

Pouka o pravnom lijeku: Protiv ovog zaključka nije dopušten pravni lijek.






